CELEX: 32014R0627
Language: sl
Date: 2014-06-12 00:00:00
Title: Uredba Komisije (EU) št. 627/2014 z dne 12. junija 2014 o spremembi Uredbe (EU) št. 582/2011 glede spremljanja trdnih delcev z vgrajenim sistemom za diagnostiko na vozilu zaradi prilagajanja tehničnemu napredku  Besedilo velja za EGP

13.6.2014   
            
            
               SL
            
            
               Uradni list Evropske unije
            
            
               L 174/28
            
         UREDBA KOMISIJE (EU) št. 627/2014
   z dne 12. junija 2014
   o spremembi Uredbe (EU) št. 582/2011 glede spremljanja trdnih delcev z vgrajenim sistemom za diagnostiko na vozilu zaradi prilagajanja tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (1) ter zlasti člena 5(4) in člena 12(3) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 582/2011 (2) vzpostavlja obveznost Komisije, da za vozila z motorjem s kompresijskim vžigom pregleda tehnično izvedljivost spremljanja učinkovitosti filtra za trdne delce pri dizelskih motorjih (DPF) v primerjavi z mejnimi vrednostmi vgrajenega sistema za diagnostiko na vozilu (OBD) iz Preglednice 1 Priloge X k navedeni Uredbi.
            
         
               (2)
            
            
               Komisija je opravila navedeni pregled in ugotovila, da je tehnologija, s katero je mogoče spremljati učinkovitost DPF v primerjavi z mejnimi vrednostmi OBD, na voljo. Vendar iz pregleda izhaja tudi, da je primerno preložiti rok izvedbe navedenih zahtev za učinkovitost DPF, da bo imela industrija dovolj časa, da zagotovi razpoložljivost opreme za masovno proizvodnjo in njeno prilagoditev vozilom. Zato je treba spremeniti Preglednico 1 Dodatka 9 Priloge I k Uredbi (EU) št. 582/2011, da se vključi nov rok za izvedbo.
            
         
               (3)
            
            
               Poleg tega bi bilo treba za motorje s prisilnim vžigom Preglednico 1 Dodatka 9 Priloge I k Uredbi (EU) št. 582/2011 spremeniti tudi tako, da se vstavi stolpec o zahtevi za spremljanje vrednosti ogljikovega monoksida v primerjavi z mejnimi vrednostmi OBD iz Preglednice 2 Priloge X k Uredbi (EU) št. 582/2011 ter stolpec o zahtevah za učinkovitost med uporabo iz točk 6 do 6.5.5.1 Priloge X k navedeni uredbi.
            
         
               (4)
            
            
               Uredbo (EU) št. 582/2011 bi bilo zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Tehničnega odbora za motorna vozila –
            
         SPREJELA NASLEDNJO UREDBO:
   Člen 1
   Uredba (EU) št. 582/2011 se spremeni:
   
               (1)
            
            
               v členu 4 se odstavek 8 nadomesti z naslednjim besedilom:
               „8.   Na zahtevo proizvajalca se lahko do 31. decembra 2015 za nove tipe vozil ali motorjev in do 31. decembra 2016 za vsa nova vozila, ki so prodana, registrirana ali dana v promet v Uniji, uporabljajo nadomestne določbe za spremljanje DPF, kot je določeno v točki 2.3.3.3 Priloge X.“
            
         
               (2)
            
            
               Priloga I se spremeni v skladu s Prilogo k tej uredbi.
            
         Člen 2
   Homologacije, podeljene motorjem in vozilom s kompresijskim vžigom v skladu s črko B Preglednice 1 Dodatka 9 Priloge I pred začetkom uporabe te uredbe, ostanejo veljavne tudi po navedenem datumu.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 188, 18.7.2009, str. 1.
   
      (2)  Uredba Komisije (EU) št. 582/2011 z dne 25. maja 2011 o izvajanju in spremembi Uredbe (ES) št. 595/2009 Evropskega parlamenta in Sveta glede emisij iz težkih vozil (Euro VI) in o spremembi prilog I in III k Direktivi 2007/46/ES Evropskega parlamenta in Sveta (UL L 167, 25.6.2011, str. 1):
   
      PRILOGA
      Preglednica 1 v Dodatku 9 Priloge I Uredbe (EU) št. 582/2011 se nadomesti z naslednjim:
      
         
            „Preglednica 1
         
         
                     Črka
                  
                  
                     Mejne vrednosti OBD za NOx
                         (1)
                     
                  
                  
                     Mejne vrednosti OBD za trdne delce (2)
                     
                  
                  
                     Mejne vrednosti OBD za ogljikov monoksid (6)
                     
                  
                  
                     IUPR
                  
                  
                     Kakovost in poraba reagenta
                  
                  
                     Roki za izvedbo: novi tipi
                  
                  
                     Roki za izvedbo: vsa vozila
                  
                  
                     Zadnji rok za registracijo
                  
               
                     A
                  
                  
                     Vrstica ‚obdobje uvajanja‘ v preglednici 1 ali 2
                  
                  
                     Spremljanje učinkovitosti (3)
                     
                  
                  
                      
                  
                  
                     Uvajanje (7)
                     
                  
                  
                     Uvajanje (4)
                     
                  
                  
                     31.12.2012
                  
                  
                     31.12.2013
                  
                  
                     31.08.2015 (9)
                     
                     30.12.2016 (10)
                     
                  
               
                     B (11)
                     
                  
                  
                     Vrstica ‚obdobje uvajanja‘ v preglednici 2
                  
                  
                      
                  
                  
                     Vrstica ‚obdobje uvajanja‘ v preglednici 2
                  
                  
                     Uvajanje (7)
                     
                  
                  
                     Uvajanje (4)
                     
                  
                  
                     1.9.2014
                  
                  
                     1.9.2015
                  
                  
                     30.12.2016
                  
               
                     C
                  
                  
                     Vrstica ‚splošne zahteve‘ v preglednici 1 ali 2
                  
                  
                     Vrstica ‚splošne zahteve‘ v preglednici 1
                  
                  
                     Vrstica ‚splošne zahteve‘ v preglednici 2
                  
                  
                     Splošno (8)
                     
                  
                  
                     Splošno (5)
                     
                  
                  
                     31.12.2015
                  
                  
                     31.12.2016
                  
                  
                      
                  
               
               
      
         (1)  Zahteve za spremljanje ‚mejnih vrednosti OBD za NOx‘ iz preglednic 1 in 2 Priloge X.
      
         (2)  Zahteve za spremljanje ‚mejnih vrednosti OBD za trdne delce‘ iz preglednice 1 Priloge X.
      
         (3)  Zahteve za ‚spremljanje učinkovitosti‘ iz točke 2.1.1 Priloge X.
      
         (4)  Zahteve glede ‚obdobja uvajanja‘ v zvezi s kakovostjo in porabo reagenta iz točk 7.1.1.1 in 8.4.1.1 Priloge XIII.
      
         (5)  ‚Splošne‘ zahteve v zvezi s kakovostjo in porabo reagenta iz točk 7.1.1 in 8.4.1 Priloge XIII.
      
         (6)  Zahteve za spremljanje ‚mejnih vrednosti OBD za ogljikov monoksid‘ iz preglednice 2 Priloge X.
      
         (7)  Zahteve glede ‚obdobja uvajanja‘ v zvezi z IUPR iz točk 6.4.4, 6.5.5 in 6.5.5.1 Priloge X.
      
         (8)  ‚Splošne‘ zahteve v zvezi z IUPR iz oddelka 6 Priloge X.
      
         (9)  Za motorje s prisilnim vžigom in vozila, opremljena s takšnimi motorji.
      
         (10)  Za motorje s kompresijskim vžigom in vozila, opremljena s takšnimi motorji.
      
         (11)  Velja samo za motorje s prisilnim vžigom in vozila, opremljena s takšnimi motorji.“